b'\n_START_ARTICLE_\nLouren\xc3\xa7o Marques (explorador)\n_START_SECTION_\nBiografia\n_START_PARAGRAPH_\nEn 1544, acompanyat per Ant\xc3\xb3nio Caldeira, comand\xc3\xa0 expedicions a la costa de Mo\xc3\xa7ambic, va explorar la costa i va arribar al riu Limpopo, on van tenir relacions amb els ind\xc3\xadgenes. A partir d\'aqu\xc3\xad, van anar al riu Umbeluzi. Llavors, des del riu Maputo va baixar fins al mar, i va donar el seu nom a la badia que ja havia visitat pr\xc3\xa8viament i que alguns han anomenat "da Boa Morte" i Ant\xc3\xb3nio do Campo va anomenar-la "da Lagoa", d\'on prov\xc3\xa9 el nom angl\xc3\xa8s badia Delagoa, actualment Badia de Maputo. Els dos aventurers van pensar establir-hi un gran mercat per a productes de l\'interior, i s\'hi van establir, dedicant-se al principi per rescat d\'ivori._NEWLINE_Mentrestant Jo\xc3\xa3o de Castro va informar del descobriment de la badia al rei Joan III de Portugal, i aquest, en 1546, va enviar a recon\xc3\xa8ixer els rius que hi flu\xc3\xafen i fundar-hi una factoria fortificada a la riba dreta del riu anomenat "do Esperito Santo", que despr\xc3\xa9s seria for\xc3\xa7a important._NEWLINE_Nogensmenys, Louren\xc3\xa7o Marques s\'hi havia instal\xc2\xb7lat definitivament i va fer pactes de pau amb els ind\xc3\xadgenes, lliurant-se tant al negoci de l\'ivori com al del coure, d\'acord amb el testimoni del mateix Jo\xc3\xa3o de Castro en 1545._NEWLINE_Les exploracions de 1546 foren dirigides per ell, que ja hi portava dos anys, i a poc a poc, la badia i els territoris adjacents van comen\xc3\xa7ar a ser anomenats "Louren\xc3\xa7o Marques". Aquesta topon\xc3\xadmia van persistir, i la ciutat que s\'hi va aixecar va rebre el nom de Louren\xc3\xa7o Marques. Per ordre del rei de Portugal, Joan III, la badia va rebre el nom de Ba\xc3\xada de Louren\xc3\xa7o Marques, en hono seu. La petita fortificaci\xc3\xb3 constru\xc3\xafda pels portuguesos al marge sud de la badia tamb\xc3\xa9 fou designada amb el seu nom, que perdur\xc3\xa0 fins poc despr\xc3\xa9s de la independ\xc3\xa8ncia del pa\xc3\xads afric\xc3\xa0. El 3 de febrer de 1976, el nom oficial fou canviat per Maputo, igual que el de la pr\xc3\xb2pia badia._NEWLINE_Se sap que l\'11 de febrer de 1557 l\'explorador va rebre  com a recompensa, el nomenament del c\xc3\xa0rrec d\'escriv\xc3\xa0 de la factoria de Kochi. D\'Ant\xc3\xb3nio Caldeira no se\'n va saber res m\xc3\xa9s.'